393 



quam medicum promoveam ad oras malabaricas et insulas 

 nicobaricas (hodie nove Daniæ dictas) (vid. Dampier) visi- 

 tandas, cum novus gubernator, mihi araicissimus, eo mittitur. 

 Sed optarem ipsi simul mille imperialium salarium, vt is 

 vnice se historiæ naturali dicare possit, minus vero de pane 

 per medicinam lucrando sollicitus esse debeat. Sed vanum 

 votum. 



Historiæ naturalis Islandiæ olim quidem curam habebam. 

 Postquam vero fatum operis Regenfussiani expertus eram, 

 nolui amplius inutiliter tempus meum collocare in suscipiendis 

 laboribus, pro quibus pretium nullum, et gratias et honorem 

 mereri admodum incertum et fallax est, vbi adprobatio a tot 

 capitibus, non semper amicis, dependet, et vbi honor non in 

 laborantem sed in totam societatem redundat. Hoc tameii 

 novi et in memoriam revocare possum, Floram islandicam 

 minus esse absolutam quam Faun am et Plutonem. Visum 

 mihi est, quasi collectores non ausi fuerint plantam quandam 

 herbario inserere, cuius nomen ipsis fuit incognitum. Idem 

 fere vitium reprehendere debui in D° de Rohr, jam vero ex- 

 cussi istum inanem et noxium pudorem. Plantæ Islandiæ 

 descriptæ, quantum memini, potissimum erant gramina. 



Proximis navibus Americam petentibus curabo, vt D. de 

 Rohr novam copiam suarum naturalium descriptarum vel 

 collectarum, loco illarum, quæ perierunt, transmittat, et si 

 hoc in duplo fieri poterit, non morabor eamdem Tecum com- 

 municare, minusque notarum præcipue plantarum nomina a 

 Te expetere. 



Sex vel septem anni præterierunt , ex quo academia 

 quædam artium, pictoriæ scil. chalcographicæ, sculptoriæ &c. 

 in Hafnia nostra in castro Charlottenburg stabilita florere 

 coepit. Huius Tutor et Patronus est Dm. Oberhofmarschallus, 

 Comes de Moltke, idem ille, cuius superius mentionem feci; 

 (cum Vniversitatis nostræ Patronus^ sit Comes de Holstein). 

 Ula academia vt magis corrivalis fiat Vniversitatis, decretum 

 est studium quoque physicum, chemicum, historiæ naturalis, 

 &c. illi adjungere. Hune in finem ambo Tui olim auditores, 

 D. Ascanius et D. Holmius munus Professoris acceperunt, 



